Sodba Splošnega sodišča z dne 4. septembra 2024 – Hypo Vorarlberg Bank/EOR (Predhodni prispevki za leto 2017)
(Zadeva T-599/22)1
(Ekonomska in monetarna unija – Bančna unija – Enotni mehanizem za reševanje kreditnih institucij in določenih investicijskih podjetij (EMR) –  Enotni sklad za reševanje (ESR) – Sklep EOR o izračunu predhodnih prispevkov za prispevno obdobje 2017 – Določitev letne ciljne ravni ESR – Obveznost obrazložitve – Člen 291(2) PDEU – Člen 70(7) Uredbe (EU) št. 806/2014 – Izvedbena uredba (EU) 2015/81 – Izvedbena pooblastila Sveta – Ustrezno utemeljeni posebni primeri – Obseg izvedbenih pooblastil –  Časovna omejitev učinkov sodbe)
Jezik postopka: nemščina
Stranke
Tožeča stranka: Hypo Vorarlberg Bank AG (Brežnice, Avstrija) (zastopniki: G. Eisenberger, A. Brenneis in J. Holzmann, odvetniki)
Tožena stranka: Enotni odbor za reševanje (zastopniki: J. Kerlin, D. Ceran, C. Flynn in T. Wittenberg, agenti, skupaj z B. Meyringom in T. Klupschem, odvetnikoma)
Intervenienta v podporo tožene stranke: Evropski parlament (zastopniki: G. Bartram, J. Etienne in M. Menegatti, agenti), Svet Evropske unije (zastopniki: J. Haunold, J. Bauerschmidt in A. Westerhof Löfflerová, agenti)
Predmet
Tožeča stranka s tožbo, ki temelji na členu 263 PDEU predlaga razglasitev ničnosti odločbe Enotnega odbora za reševanje (EOR) SRB/ES/2022/41 z dne 25. julija 2022, o izračunu predhodnih prispevkov v enotni sklad za reševanje (ESR) za leto 2017 družb Hypo Vorarlberg Bank AG in Portigon AG v delu, v katerem se ta odločba nanaša na njiju.
Izrek
Odločba Enotnega odbora za reševanje (EOR) SRB/ES/2022/41 z dne 25. julija 2022, o izračunu predhodnih prispevkov v enotni sklad za reševanje (ESR) za leto 2017 družb Hypo Vorarlberg Bank AG in Portigon AG se razglasi za nično v delu, v katerem se nanaša na družbo Hypo Vorarlberg Bank.
Učinki odločbe SRB/ES/2022/41 v delu, v katerem se nanašajo na družbo Hypo Vorarlberg Bank, se ohranijo do sprejetja potrebnih ukrepov za izvršitev te sodbe, in to v razumnem roku, ki ne sme presegat dvanajstih mesecev od dneva, ko ta sodba postane pravnomočna.
EOR, poleg svojih stroškov, nosi stroške, nastale družbi Hypo Vorarlberg Bank.
Evropski parlament in Svet Evropske unije nosita svoje stroške.
____________
1     UL C 424, 7.11.2022.